მერსედეს მეისონი

მერსედეს მეისონი (დ.3 მარტი, 1982) — შვედი მსახიობი ქალი. იგი ცნობილია ზონდრას როლით ტელესერიალში Chuck, ხოლო ისაბელ ზამბადას როლითLesley Goldberg (20 July 2011) "'The Finder' Locates Female Lead", The Hollywood ReporterMatt Webb Mitovich (19 July 2011) "Exclusive: Fox's The Finder Recruits Chuck Badass, Teen Newcomer" , TVLine პროცედურულ დრამაში The Finder.Cast Biography, FOX Broadcasting Company Official Website, The Finder , Retrieved 18 December 2011. იგი ასევე მონაწილეობდა 2011 წლის ამერიკულ საშინელებათა ფილმში „Quarantine 2: Terminal“ სუპერნატურალურ დრამატულ სერიალში „666 Park Avenue“ (2012–2013) ლუიზ ლეონარდის როლი შეასრულა, „NCIS: Los Angeles“-ში ტალია დელ კამპო განასახიერა და 2015–2017 წლებში AMC-ის სერიალში „Fear the Walking Dead“ ერთ-ერთი მთავარი მსახიობი იყო. 2018 წელს მან კაპიტან ზოი ანდერსენის როლი ითამაშა ABC-ის პოლიციურ კრიმინალურ დრამაში „The Rookie“.

ადრეული ცხოვრება
მეისონი დაიბადა 1982 წელს შვედეთის ქალაქ ლინჩეპინგში და გაიზარდა რიდის უბანში. მეისონის ოჯახი ირანიდან ემიგრაციაში წავიდა. მერსედესს ჰყავს ერთი და. ის ოჯახთან ერთად შეერთებულ შტატებში 12 წლის ასაკში გადავიდა საცხოვრებლად და ჩიკაგოს რაიონში გაიზარდა.

კარიერა
მეისონმა თავისი კარიერა ტელევიზიაში, „გაიატის“ სახელით დაიწყო, სადაც 2005 წელს დღის საპნის ოპერაში „One life to live“ მცირე, ერთეპიზოდიანი როლი შეასრულა; ის სერიალს 2006 წელს ორი ეპიზოდით დაუბრუნდა, როგორც ნირის პერსონაჟი. 2008 წლიდან 2011 წლამდე მეისონი რამდენიმე ერთეპიზოდიან როლს ასრულებდა ისეთ სერიალებში, როგორიცაა „NCIS“, „CSI: NY“ და „Castle“. მერსედესმა მთავარი როლის დებიუტი ჯენის პერსონაჟით შეასრულა ფილმში Quarantine 2: Terminal — 2011 წლის  საშინელებათა ფილმში, რომელიც Quarantine-ის გაგრძელებაა. მანამდე ის მცირე როლებით გამოჩნდა ფილმებში „The Break-Up“ (2006) და „Red Sands“ (2009). 2011 წელს ასევე ითამაშა დრამატულ ფილმში „Three Veils“. შემდგომ წლებში მეისონი სხვადასხვა ფილმებში ძირითადად მეორეხარისხოვან როლებს ასრულებდა.

2012 წელს, მეისონი იყო სერიალ „The Finder“-ის ორი მთავარი მსახიობიდან ერთ-ერთი სერიალის ერთადერთი სეზონის განმავლობაში. მან ითამაშა აშშ-ის მარშალის მოადგილე იზაბელ ზამბადას როლი, რომელიც მთავარი გმირის, უოლტერ შერმანის (ჯეფ სტულტსი) სასიყვარულო ინტერესია. მან და მედი ჰასონმა შეავსეს სიცარიელე, რომელიც საფრონ ბეროუსის წასვლით იყო გამოწვეული. 2012 წელს მან ასევე ითამაშა ABC-ის დრამატულ სერიალში „666 Park Avenue“, რომლის გადაღებებიც სეზონის შუა პერიოდში გაუქმდა.

2014 წლის გაზაფხულზე მეისონმა CBS-ის სერიალ „NCIS: Los Angeles“-ში DEA-ს სპეციალური აგენტის, ტალია დელ კამპოს როლი შეასრულა, სადაც 2014 წლიდან 2022 წლამდე შვიდ ეპიზოდში გამოჩნდა. 2015 წლის აგვისტოში მან ოფელია სალაზარის როლი შეასრულა „Walking Dead“-ის თანმხლებ სერიალში „Fear the Walking Dead“.

2018 წელს მეისონმა კაპიტანი ზოი ანდერსენის როლი ითამაშა ABC-ის სერიალ „The Rookie“-ის პირველ სეზონში.

პირადი ცხოვრება
2010 წელს მეისონმა მსახიობ დევიდ დენმანთან შეხვედრები დაიწყო, წყვილი 2014 წელს დაქორწინდა. მათი პირველი შვილი 2018 წლის 10 იანვარს დაიბადა, ვაჟი, სახელად კაიუს კეინი. მათი მეორე შვილი, საგან საირუსი, 2021 წლის მაისში დაიბადა.

მეისონმა 2019 წლის დეკემბერში განაცხადა, რომ ბისექსუალია.

მეისონმა ამერიკის შეერთებული შტატების მოქალაქეობის ტესტი 2016 წლის აპრილში ჩააბარა.

მეისონი საუბრობს ინგლისურ,ფრანგულ,ესპანულ და სპარსულ ენებზე.It's Eric Nagel, Mercedes Mason Interview 4/29/16. 2016 წლის 30 სექტემბერს ნორვეგიულ თოქ-შოუ „სკავლანში“ მან განაცხადა, რომ შვედურად ვეღარ საუბრობს, თუმცა ენა ესმის.Archived at Ghostarchive and the Wayback Machine: 

რესურსები ინტერნეტში

სქოლიო

კატეგორია:დაბადებული 3 მარტი
კატეგორია:დაბადებული 1982
კატეგორია:მსახიობები
კატეგორია:შვედი ქალები
კატეგორია:შვედი მსახიობები
კატეგორია:ამერიკელი ქალები
კატეგორია:ცოცხალი ადამიანები
კატეგორია:ბისექსუალები
კატეგორია:ბისექსუალი ქალები
კატეგორია:ამერიკელი მსახიობები
კატეგორია:ამერიკელი ქალი მსახიობები
კატეგორია:ბისექსუალი ქალი მსახიობები
კატეგორია:მსახიობები ეროვნების მიხედვით
კატეგორია:მსახიობები საუკუნისა და ქვეყნის მიხედვით
კატეგორია:მსახიობები ეთნიკური ან ეროვნული წარმომავლობის მიხედვით